ddrg/super_eurlex huggingface dataset:
Det Økonomiske og Sociale Udvalgs udtalelse om »Kommissionens forslag til Rådets direktiv om ændring af Rådets direktiv 94/80/EF om fastsættelse af de nærmere regler for valgret og valgbarhed ved kommunale valg for unionsborgere, der har bopæl i en medlemsstat, hvor de ikke er statsborgere« (96/C 153/09)

Rådet for Den Europæiske Union besluttede den 7. februar 1996 under henvisning til EF-traktatens artikel 198 at anmode om Det Økonomiske og Sociale Udvalgs udtalelse om det ovennævnte emne.

Det Økonomiske og Sociale Udvalg besluttede at overdrage det forberedende arbejde til Sektionen for Social-, Familie-, Uddannelses- og Kulturspørgsmål. Vasco Cal udpegedes til hovedordfører i henhold til forretningsordenens artikel 20.

Det Økonomiske og Sociale Udvalg vedtog på sin 333. plenarforsamling af 28.-29. februar 1996, mødet den 29. februar 1996, enstemmigt følgende udtalelse.

1. Indledning

1.1. Det foreliggende direktivforslag har til formål at udvide direktiv 94/80/EF med en henvisning til kommunerne i de tre nye medlemsstater, Østrig, Finland og Sverige.

1.2. ØSU godkender dette forslag til Rådets direktiv.

2. Særlige bemærkninger

2.1. ØSU minder om, at såvel dette forslag som det oprindelige direktiv er baseret på EF-traktatens artikel 8 B, i henhold til hvilken enhver unionsborger, der har bopæl i en medlemsstat, hvor han ikke er statsborger, har valgret og er valgbar ved kommunalvalg i den medlemsstat, hvor han har bopæl, på samme betingelser som statsborgerne i den stat.

2.2. ØSU understreger, at der i forbindelse med udvidelsen af den almindelige valgret i de lokale forvaltningsområder bør foretages de nødvendige tilpasninger for at styrke EU-borgernes engagement i Den Europæiske Union samt unionsborgerskabet.

2.3. ØSU anser det for vigtigt, at EU-borgerne deltager i lokalstyret og i kommunalvalgene, fordi dette kan bidrage til et større gensidigt kendskab og tilskynde til bedre integration af disse borgere i lokalsamfundet. Desuden kan det bidrage til at gøre de offentlige myndigheder og de politiske bevægelser mere lydhøre over for deres situation.

2.4. ØSU gentager sine bemærkninger fra tidligere udtalelser () og understreger, at man må overholde det traktatfæstede princip om, at der ikke må diskrimineres mellem EU-borgerne på grundlag af nationalitet, hvilket bekræftes af den gældende retspraksis ().

Bruxelles, den 29. februar 1996.

Carlos FERRER

Formand for Det Økonomiske og Sociale Udvalg

() Udtalelse af 14. september 1994 (EFT nr. C 393 af 31. 12. 1994).

() Domstolens afgørelse i sag nr. C-92/92 og C-362/92.
Det Økonomiske og Sociale Udvalgs udtalelse om »Kommissionens forslag til Europa-Parlamentets og Rådets direktiv om ottende ændring af direktiv 67/548/EØF om tilnærmelse af lovgivning om klassificering, emballering og etikettering af farlige stoffer« (96/C 153/01)

Rådet for De Europæiske Fællesskaber besluttede den 1. februar 1996 under henvisning til EF-traktatens artikel 100 A at anmode om Det Økonomiske og Sociale Udvalgs udtalelse om det ovennævnte emne.

Det forberedende arbejde henvistes til ØSU's Sektion for Miljø-, Sundheds- og Forbrugerspørgsmål. I løbet af arbejdet udpegede Det Økonomiske og Sociale Udvalg Giuseppe Pricolo til hovedordfører (forretningsordenens artikel 20 og 50).

Det Økonomiske og Sociale Udvalg vedtog på sin 333. plenarforsamling af 28. februar 1996 enstemmigt følgende udtalelse.

1. Indledning

1.1. Formålet med Kommissionens forslag er at bringe den gamle terminologi, der er brugt i visse bestemmelser i direktiv 67/548/EØF om emballering og etikettering af farlige stoffer, i overensstemmelse med terminologien i traktaten om Den Europæiske Union.

1.2. Konkret drejer det sig om at erstatte forkortelserne »EØF« og »EEC«, der forekommer i ovennævnte direktiv nr. 548 fra 1967, med »EF« og »EC« fra traktaten om Den Europæiske Union.

1.3. Maastricht-traktaten anvender ikke længere udtrykkene »De Europæiske Fællesskaber« og »Det Europæiske Økonomiske Fællesskab« (EØF), men udelukkende »Det Europæiske Fællesskab« (EF) i ental, da dette udtryk umiddelbart afspejler fusionen mellem de tre oprindelige fællesskaber - Det Europæiske Økonomiske Fællesskab (EØF), Det Europæiske Kul- og Stålfællesskab (EKSF) og Det Europæiske Atomenergifællesskab (EURATOM) - og deres omdannelse til én institution: Det Europæiske Fællesskab (EF).

2. Bemærkninger

2.1. ØSU mener, at den ændring, som Kommissionen foreslår, er nødvendig set ud fra et juridisk synspunkt, selv om den kun vedrører et rent formelt spørgsmål, det terminologiske aspekt.

2.2. Derimod er ØSU af den opfattelse, at Kommissionens initiativ kommer meget sent, eftersom Maastricht-traktaten blev undertegnet den 7. februar 1992.

2.3. ØSU støtter tanken om at give erhvervsvirksomhederne en frist på indtil fem år, hvor de fortsat kan anvende mærket med den gamle forkortelse »EØF«. Men det anbefaler Kommissionen at iværksætte en effektiv informationskampagne, for at overgangen kan foregå så hurtigt som muligt, og for at formålet med ændringen bliver forstået.

Bruxelles, den 28. februar 1996.

Carlos FERRER

Formand for Det Økonomiske og Sociale Udvalg
Det Økonomiske og Sociale Udvalgs udtalelse om »Kommissionens forslag til Rådets forordning (EF) om ændring af forordning (EF) nr. 1626/94 om tekniske foranstaltninger til bevarelse af fiskeressourcerne i Middelhavet« () (96/C 174/11)

Rådet for Den Europæiske Union besluttede den 29. januar 1996 under henvisning til EF-traktatens artikel 198 at anmode om Det Økonomiske og Sociale Udvalgs udtalelse om det ovennævnte emne.

Det forberedende arbejde henvistes til ØSU's Sektion for Landbrug og Fiskeri, som udpegede Muñiz Guardado til ordfører. Sektionen vedtog sin udtalelse den 7. marts 1996.

Det Økonomiske og Sociale Udvalg vedtog på sin 334. plenarforsamling af 27.-28. marts 1996, mødet den 27. marts 1996, med 63 stemmer for, 6 imod og 7 hverken for eller imod følgende udtalelse.

ØSU godkender Kommissionens forslag, eftersom det vil fremme en fiskeripolitik, der er rationel og i overensstemmelse med ressourcerne.

Bruxelles, den 27. marts 1996.

Carlos FERRER

Formand for Det Økonomiske og Sociale Udvalg

() EFT nr. C 41 af 13. 2. 1996, s. 17.

BILAG til Det Økonomiske og Sociale Udvalgs udtalelse

Følgende ændringsforslag blev forkastet under debatten:

Tilføj et nyt sålydende punkt:

»ØSU anbefaler dog at udskyde forbudsperiodens begyndelse med 15 dage og lade forbuddet gælde i tre måneder fra 15. juni til 15. september, af hensyn til ynglens vækstperiode, jf. andre EF-forordninger, herunder Rådets forordning (EF) nr. 1626/94.«

Begrundelse

Samtlige tekniske fiskebevarelsestiltag (for at begrænse fiskeridødeligheden) er begrundet i ønsket om at beskytte ynglen i vækstperioden. Der indføres deciderede forbud mod fiskeri i bestemte perioder (eks. langustere eller muslinger) eller mindstestørrelser (jf. f.eks. Rådsforordning (EF) nr. 1626/94).

Forbuddet bør derfor udskydes mindst indtil 15. juni og forlænges til 15. september, således at ynglen fredes i det mindste i den første vækstmåned.

Afstemningsresultat

For: 30, imod: 31, hverken for eller imod: 10.
Det Økonomiske og Sociale Udvalgs udtalelse om »Kommissionens forslag til Europa-Parlamentets og Rådets forordning (EF) om ændring af forordning (EØF) nr. 1601/91 om almindelige regler for definition, betegnelse og præsentation af aromatiserede vine, aromatiserede vinbaserede drikkevarer og aromatiserede cocktails af vinprodukter« (96/C 174/08)

Rådet for De Europæiske Fællesskaber besluttede den 18. marts 1996 under henvisning til EF-traktatens artikel 43 og 198 at anmode om Det Økonomiske og Sociale Udvalgs udtalelse om det ovennævnte emne.

Det forberedende arbejde henvistes til ØSU's Sektion for Landbrug og Fiskeri, som udpegede Adalbert Kienle til ordfører. Sektionen vedtog sin udtalelse den 7. marts 1996.

Det Økonomiske og Sociale Udvalg vedtog på sin 334. plenarforsamling af 27.-28. marts 1996, mødet den 27. marts 1996, med 82 stemmer for, 3 imod og 8 hverken for eller imod følgende udtalelse.

1. Indledning

1.1. Kommissionens forslag omhandler:

- anvendelse af druemost til supplering af vinen og fastlæggelse af mindsteindholdet af vin i aromatiserede vine og drikkevarer,

- præcisering af reglerne for behandling af aromatiserede vine,

- definitionen af »Glühwein«.

2. Bemærkninger

2.1. ØSU støtter Kommissionens forslag om at ændre definitionen i artikel 2, stk. 1 af hensyn til almindelig praksis i flere medlemsstater. Ligeledes støttes forslaget om at kræve et mindsteindhold af vin på 75 %.

2.2. ØSU støtter under henvisning til de traditionelle fremstillingsmetoder og forbrugernes forventninger Kommissionens forslag til definition af betegnelsen »Glühwein« i artikel 2, stk. 3.

2.3. ØSU støtter Kommissionens forslag om en mere præcis formulering vedrørende anvendelsen af bestemmelserne om behandling af vinbaserede drikkevarer i artikel 5. Dog anbefales det, at begrebet »mellemprodukter« i stk. 2 ændres til »produkter under fremstilling«. Desuden bør det af retssikkerhedsmæssige årsager præciseres, at proceduren i artikel 14 skal følges i alle tilfælde, hvor det er nødvendigt. Den foreslåede betingede beføjelse til medlemsstaterne bør udgå, da den let kan skabe usikre retstilstande.

Bruxelles, den 27. marts 1996.

Carlos FERRER

Formand for Det Økonomiske og Sociale Udvalg
Det Økonomiske og Sociale Udvalgs udtalelse om »Kommissionens forslag til Rådets forordning (EF) om ændring af forordning (EØF) nr. 1785/81 om den fælles markedsordning for sukker« (96/C 174/07)

Rådet for Den Europæiske Union besluttede den 16. januar 1996 under henvisning til EF-traktatens artikel 43 og 198 at anmode om Det Økonomiske og Sociale Udvalgs udtalelse om det ovennævnte emne.

Det forberedende arbejde henvistes til ØSU's Sektion for Landbrug og Fiskeri, som udpegede Maria Luísa Santiago til ordfører. Sektionen vedtog sin udtalelse den 7. marts 1996.

Det Økonomiske og Sociale Udvalg vedtog på sin 334. plenarforsamling af 27.-28. marts 1996, mødet den 27. marts 1996, med 83 stemmer for, 2 imod og 3 hverken for eller imod følgende udtalelse.

1. Indledning

1.1. Ved tiltrædelsen fik Portugal tildelt en kvote på 60 000 ton til sukkerroeproduktion. Kvoten byggede ikke på en national produktion, fordi en sådan ikke fandtes. Den skulle heller ikke sikre forsyning af det nationale marked (denne rolle var forbeholdt de eksisterende raffinaderier), men var i alt væsentligt udtryk for en politisk vilje, som skulle give de portugisiske producenter mulighed for at udvikle denne produktion.

1.2. Projektet om opførelse af et forarbejdningsanlæg har skabt nogle forventninger hos producenterne, men de nuværende sukkerbasismængder er for små til en udvidelse af sukkerroeproduktionen, som i dag er et alternativ for de portugisiske landmænd.

1.3. Kommissionen foreslår nu en forhøjelse på 10 000 ton fordelt mellem de A- og B-mængder, som oprindelig blev fastsat i Akten om Portugals tiltrædelse.

2. Generelle bemærkninger

2.1. ØSU går ind for Kommissionens forslag:

2.1.1. Kvoteforhøjelsen skaber ikke tvivl om de sukkermængder, som er fastsat for andre områder i EF.

2.1.2. Forhøjelsen er ikke så stor som anmodet om, men vil alligevel kunne tilskynde til sukkerproduktion i Portugal, muliggøre opførelse af en sukkerfabrik samt bidrage til den lokale udvikling.

2.1.3. Kommissionens motiver til at forhøje produktionskvoten i Portugal, (økonomisk udvikling i de områder, hvor der ikke er alternativer til sukkerroedyrkning) bør hyppigere benyttes som rettesnor for de valg, EU foretager.

Bruxelles, den 27. marts 1996.

Carlos FERRER

Formand for Det Økonomiske og Sociale Udvalg
Det Økonomiske og Sociale Udvalgs udtalelse om »Kommissionens forslag til Rådets direktiv om ændring af direktiv 77/99/EØF og direktiv 92/118/EØF med hensyn til reglerne for hakket kød, tilberedt kød og visse produkter af animalsk oprindelse« () (96/C 212/15)

Rådet for Den Europæiske Union besluttede den 27. marts 1996 under henvisning til EF-traktatens artikel 43 og 198 at anmode om Det Økonomiske og Sociale Udvalgs udtalelse om det ovennævnte emne.

Det Økonomiske og Sociale Udvalg besluttede at udpege Cornelius Scully til hovedordfører.

Det Økonomiske og Sociale Udvalg vedtog på sin 336. plenarforsamling af 29.-30. maj 1996, mødet den 29. maj 1996, med 78 stemmer for, 1 stemme imod og 4 hverken for eller imod, følgende udtalelse.

1. Generelle bemærkninger

1.1. Følgende direktiver skal ændres:

- Direktiv 88/657/EØF erstattes af direktiv 94/65/EF.

- Direktiv 77/99/EØF ændres og ajourføres af direktiv 92/5/EØF.

Fjernelsen af forældede datoer er med til at forbedre teksterne.

1.2. Fjernelsen af bilag C, Kapitel III, i direktiv 77/99/EØF er ikke acceptabel. I dette kapitel er der nedfældet særlige betingelser for anvendelse af maver, blærer og tarme. Imidlertid findes der endnu ikke nogen betingelser i kapitel 2, bilag II, i direktiv 92/118/EØF. Det er hensigten senere at erstatte dem med ny lovgivning, som skal indføjes af Den Stående Veterinærkomité. Indtil disse nye love er på plads, vil det imidlertid være fornuftigt at bevare de nuværende produktions- og tilberedningsvilkår.

2. Konklusion

2.1. ØSU vurderer, at teksten er svær at følge, og at der mangler en del referencer.

2.2. Tydeliggørelse og gennemsigtighed er afgørende for forståelse og gennemførelse af samtlige direktiver i medlemsstaterne.

2.3. ØSU mener, at en sådan gennemsigtighed og tydeliggørelse mangler i dette dokument og henstiller, at Kommissionen omformulerer det.

Bruxelles, den 29. maj 1996.

Carlos FERRER

Formand for Det Økonomiske og Sociale Udvalg

() EFT nr. C 110 af 16. 4. 1996, s. 9.
Det Økonomiske og Sociale Udvalgs udtalelse om:

- »Kommissionens forslag til Rådets forordning (EF) om forbedring af landbrugsstrukturernes effektivitet«,

- »Kommissionens forslag til Rådets forordning (EF) om forbedring af vilkårene for forarbejdning og afsætning af landbrugsprodukter«, og - »Kommissionens forslag til Rådets forordning (EF) om producentsammenslutninger og foreninger af sådanne« (96/C 204/12)

Rådet for Den Europæiske Union besluttede den 1. april 1996 under henvisning til EF-traktatens artikel 43 og 198 at anmode om Det Økonomiske og Sociale Udvalgs udtalelse om det ovennævnte emne.

Det forberedende arbejde henvistes til ØSU's Sektion for Landbrug og Fiskeri, som udpegede José Bento Gonçalves til ordfører uden studiegruppe. Sektionen vedtog sin udtalelse den 11. april 1996.

Det Økonomiske og Sociale Udvalg vedtog på sin 335. plenarforsamling af 24.-25. april 1996, mødet den 24. april 1996, med 102 stemmer for, 3 imod og 15 hverken for eller imod, følgende udtalelse.

1. Resumé af forslagene

1.1. De tre forordningsforslag tager sigte på at gøre de regler, som styrer landbrugsstrukturområdet i hele Fællesskabet, klarere og mere læselige, da dette er væsentligt for at kunne opnå det tilsigtede mål, nemlig en forbedring af landbrugets økonomi.

1.2. Forslagene gælder især de landbrugsbedrifter, som ligger i mål 5a-områderne, hvis grundforordninger er (EØF) nr. 1360/78, (EØF) nr. 866/90 og (EØF) nr. 2328/91, der blev vedtaget i henholdsvis 1978, 1990 og 1991.

1.3. Nærværende kodifikationsforslag samler og ajourfører de forskellige retsakter for at gøre dem mere klare og gennemskuelige og dermed lettere tilgængelige for modtagerne.

2. Særlige bemærkninger

2.1. På baggrund af betragtningerne og principperne i Kommissionens forslag til Rådets forordning KOM(95) 434 endelig udg. og i ØSU's udtalelse CES 1452/95 mener ØSU, at Kommissionen bør benytte dette initiativ til kodificering af de forskellige retsakter til at forbedre den juridiske ramme for producentorganisationerne generelt og for producentorganisationerne inden for frugt og grøntsager i særdeleshed.

2.1.1. Forslaget til Rådets forordning (EF) (KOM(96) 58 endelig udg. - 96/0046 CNS) om producentsammenslutninger og foreninger af sådanne bør indeholde de foreslåede forbedringer og gøre det lettere for medlemsstaterne at anerkende landbrugskooperativer som landbrugssammenslutninger, således at man drager optimal nytte af deres mange og årelange erfaringer, uden at de øvrige landbrugssammenslutninger dermed stilles ringere.

2.1.2. Endvidere bør der være en udtrykkelig bestemmelse om, at sammenslutningerne udelukkende kan bestå af landbrugere. Denne organisationstype vil i EU være identisk med kooperativer og sammenslutninger heraf.

3. ØSU godkender Kommissionens forslag med forbehold af de forbedringer, der foreslås i pkt. 2 ovenfor.

Bruxelles, den 24. april 1996.

Carlos FERRER

Formand for Det Økonomiske og Sociale Udvalg
Det Økonomiske og Sociale Udvalgs udtalelse om »Kommissionens forslag til Rådets forordning (EF) om ændring af Rådets forordning (EF) nr. 2686/94 om en særlig støtteordning for traditionelle AVS-leverandører af bananer« (96/C 204/11)

Rådet besluttede den 11. marts 1996 under henvisning til EF-traktatens artikel 198 at anmode om Det Økonomiske og Sociale Udvalgs udtalelse om det ovennævnte emne.

Det forberedende arbejde henvistes til ØSU's Sektion for Landbrug og Fiskeri, som udpegede José Mayayo Bello til ordfører. Sektionen vedtog sin udtalelse den 11. april 1996.

Det Økonomiske og Sociale Udvalg vedtog på sin 335. plenarforsamling af 24.-25. april 1996, mødet den 24. april 1996, med 96 stemmer for, 6 imod og 15 hverken for eller imod, følgende udtalelse.

ØSU godkender Kommissionens forslag.

Bruxelles, den 24. april 1996.

Carlos FERRER

Formand for Det Økonomiske og Sociale Udvalg
Det Økonomiske og Sociale Udvalgs udtalelse om »Kommissionens forslag til Rådets beslutning om telematiknet mellem administrationer til brug i forbindelse med statistikker over udveksling af goder mellem medlemsstater - EDICOM« (96/C 295/10)

Rådet for Den Europæiske Union besluttede den 15. maj 1996 under henvisning til EF-traktatens artikel 129 D at anmode om Det Økonomiske og Sociale Udvalgs udtalelse om det ovennævnte emne.

Det Økonomiske og Sociale Udvalg besluttede at overdrage det forberedende arbejde til Michael Mobbs som hovedordfører.

Det Økonomiske og Sociale Udvalg vedtog på sin 337. plenarforsamling, mødet den 10. juli 1996, med 70 stemmer for, 1 imod og 4 hverken for eller imod, følgende udtalelse.

1. Indledning

1.1. Den 30. juni 1993 vedtog ØSU en udtalelse () om »Kommissionens forslag til Rådets beslutning om telematiknet mellem administrationer til brug i forbindelse med statistikker over udveksling af goder mellem medlemsstater - "COMEDI" i henhold til traktatens artikel 100A; ØSU godkendte Kommisisonens forslag«.

1.2. Rådet, som ændrede retsgrundlaget til traktatens artikel 235, vedtog sin beslutning den 11. juli 1994 (94/445/EF) ().

1.3. Europa-Parlamentet anfægtede retsgrundlaget og indbragte sagen for Domstolen, som besluttede, at artikel 129 D, stk. 3, skulle udgøre retsgrundlaget; samtidig annullerede Domstolen Rådets beslutning.

1.4. Akronymet »COMEDI« er i mellemtiden ændret til »EDICOM« (Electronic Data Interchange for Commerce - Elektronisk Dataudveksling for Handel) og Kommissionen genfremsætter sit oprindelige forslag med den ene ændring, at retsgrundlaget er tilpasset i overensstemmelse med Domstolens kendelse.

2. Generel bemærkning

2.1. I lyset af ovenstående bekræfter ØSU sin oprindelige udtalelse af 30. juni 1993.

Bruxelles, den 10. juli 1996.

Carlos FERRER

Formand for Det Økonomiske og Sociale Udvalg

() EFT nr. C 249 af 13. 9. 1993.

() EFT nr. L 183 af 19. 7. 1994.
Det Økonomiske og Sociale Udvalgs udtalelse om »Kommissionens forslag til Rådets forordning (EF) om en støtteordning for producenter af visse citrusfrugter« (96/C 212/18)

Rådet for Den Europæiske Union besluttede den 28. maj 1996 under henvisning til EØF-traktatens artikel 43 og 198 at anmode om Det Økonomiske og Sociale Udvalgs udtalelse om det ovennævnte emne.

Det Økonomiske og Sociale Udvalg besluttede at overdrage det forberedende arbejde til José Luis Mayayo Bello som hovedordfører.

Det Økonomiske og Sociale Udvalg vedtog på sin 336. plenarforsamling af 29.-30. maj 1996, mødet den 30. maj 1996, følgende udtalelse, med 52 stemmer for, 2 imod og 5 hverken for eller imod.

ØSU godkender generelt forordningsforslaget om en støtteordning for producenter af citrusfrugter.

ØSU udtrykker tilfredshed med den rolle, producentorganisationerne vil komme til at spille inden for den nye ordning. Endvidere mener ØSU, at industrien vil få styrket sin forhandlingsposition og opnå en mere regelmæssig forsyning af råvarer.

Efter ØSU's mening burde man måske ændre den nedsættelse af støttebeløbet, der foreslås.

ØSU finder det nødvendigt at fastsætte en maksimal sanktion på 20 % ved overskridelse af de fastsatte tærskler.

Bruxelles, den 30. maj 1996.

Carlos FERRER

Formand for Det Økonomiske og Sociale Udvalg
Det Økonomiske og Sociale Udvalgs udtalelse om »Kommissionens ændrede forslag til Rådets forordning (EF) om fastlæggelse af tekniske foranstaltninger til bevarelse af fiskeressourcerne« (97/C 30/22)

Rådet for Den Europæiske Union besluttede den 25. september 1996 under henvisning til EF-traktatens artikel 43 og 198 at anmode om Det Økonomiske og Sociale Udvalgs udtalelse om det ovennævnte emne.

ØSU besluttede at overdrage det forberedende arbejde til Nikolaos Lerios som hovedordfører.

Det Økonomiske og Sociale Udvalg vedtog på sin 338. plenarforsamling af 25. og 26. september 1996, mødet den 25. september 1996, med 80 stemmer for og 1 stemme imod, følgende udtalelse.

1. Baggrunden for Kommissionens forslag

Den 6. december 1995 fremlagde Kommissionen et ændret forslag til kodificering som følge af de ændringer, der er foretaget af forordning (EØF) nr. 3094/86 efter forelæggelsen af det oprindelige forslag til kodificering.

I betragtning af at forordning (EØF) nr. 3094/86 i mellemtiden er blevet ændret ved Rådets forordning (EF) nr. 3071/95 af 22. december 1995 har Kommissionen - i henhold til artikel 189 A, stk. 2 i EF-traktaten - besluttet at forelægge et nyt ændret forslag til kodificering af ovennævnte forordning.

2. Konklusion

Eftersom forordning (EØF) nr. 3094/86 flere gange er blevet ændret væsentligt, finder ØSU det nødvendigt at kodificere denne forordning for at gøre den klar og rationel. ØSU godkender derfor Kommissionens forslag.

Bruxelles, den 25. september 1996.

Carlos FERRER

Formand for Det Økonomiske og Sociale Udvalg
Det Økonomiske og Sociale Udvalgs udtalelse om »Kommissionens forslag til Rådets forordning (EF) om ændring af Rådets forordning (EØF) nr. 3922/91 om harmonisering af tekniske krav og administrative procedurer inden for civil luftfart« () (97/C 30/09)

Rådet for Den Europæiske Union besluttede den 13. juni 1996 under henvisning til EF-traktatens artikel 84 at anmode om Det Økonomiske og Sociale Udvalgs udtalelse om det ovennævnte emne.

Det forberedende arbejde henvistes til ØSU's Sektion for Transport og Kommunikation, som udpegede Robert J. Moreland til ordfører. Sektionen vedtog sin udtalelse den 24. juli 1996.

Det Økonomiske og Sociale Udvalg vedtog på sin 338. plenarforsamling af 25. og 26. september 1996, mødet den 25. september 1996, med 95 stemmer for, 4 imod og 5 hverken for eller imod, følgende udtalelse.

1. Kommissionens forslag

Denne ændring af Rådets forordning (EØF) nr. 3922/91 om harmonisering af de tekniske krav og administrative procedurer inden for civil luftfart betyder en udvidelse af samme forordning [efter aftale med Joint Aviation Authority (JAA)] til også at omfatte små kommercielle fly og propeldrevne helikoptere, som ikke var omfattet af bilaget til forordning (EØF) nr. 3922/91.

2. ØSU's udtalelse

Dette forslag har fået bred støtte fra luftfartsindustrien og tekniske eksperter, og det må ses som et bidrag til forbedring af sikkerhedsnormerne inden for luftfartsindustrien. ØSU godkender forslaget.

Bruxelles, den 25. september 1996.

Carlos FERRER

Formand for Det Økonomiske og Sociale Udvalg

() EFT nr. C 179 af 22. 6. 1996, s. 9.